Σημαντικά σημεία προσοχής:

> Λύνει κάθε πρόβλημα μέσα σε 5 λεπτά, μια λύση για κάθε πρόβλημα, προλαβαίνει τα πάντα! Δουλεύει 24/7

> Δεν χρειάζεται οργάνωση, λειτουργεί σε οποιαδήποτε χώρα, με οποιοδήποτε φορολογικό σύστημα

> Αγοράζει & πουλάει οποιοδήποτε προϊόν ή υπηρεσία

Τεχνικές προδιαγραφές:

– Αντέχει σε υγρασία 100%, θερμοκρασίες -50 oC έως +200 oC μπορείς να τον ξεχάσεις και στον φούρνο.

– Αντέχει Capital Control και μειωμένη ρευστότητα

– Αντέχει +10% ετήσιο τραπεζικό επιτόκιο στα τραπεζικά του δάνεια

– Αντέχει 2-3% στις τραπεζικές συναλλαγές με κάρτες ακόμη και αν αυτές είναι χρεωστικές και επιβλήθηκαν λόγω Capital Control

– Αντέχει τα Χ€/για κάθε πληρωμή εμβάσματος, τα έξτρα τραπεζικά έξοδα για τις πληρωμές ή μεταφορές κεφαλαίων αγόγγυστα κ.ο.κ.

– Αντέχει να αγοράζει μετρητοίς και να πληρώνεται μετά από μήνες ή χρόνια όταν αποφασίσουμε να προωθήσουμε τον φάκελό του

– Αντέχει οποιασδήποτε παρακράτησης εισφορών χωρίς ανάλυση

– Πληρώνει: Ειδικό τέλος, Έκτακτη Εισφορά, Αλληλεγγύη,

– Πληρώνει: 29% Φόρο Εισοδήματος & 100% προκαταβολή,

– Πληρώνει: 23% ΦΠΑ, Φόρο Ανακύκλωσης, Φόρο Πνευματικής Ιδιοκτησίας, Κρατήσεις Δημοσίου, ΜΤΣ, ΧΤΕ, ΔΤΖ, ΩΧΧ κλπ συντομογραφίες

– Πληρώνει: Ο.Α.Ε.Ε. χωρίς ανάγκη σύνταξης & περίθαλψης,

– Πληρώνει: για εργαζόμενο προσωπικό 45% ΙΚΑ + 1,5% μηνιαία εάν καθυστερήσει μια ημέρα,

– Πληρώνει: ΕΝΦΙΑ, ΕΡΤ, ΔΕΗ, Κινητά, ΓΕΜΗ-Επιμελητήριο,

– Πληρώνει: Λογιστή για όλα τα παραπάνω και για να του θυμίζει τις 30.000 ρυθμίσεις, ΠΟΛ και φορολογικά νομοσχέδια,

– Επιβιώνει από γραφειοκρατία τρίτου ή στενού τύπου

– Επιβιώνει από φορολογικά πρόστιμα, περαιώσεις, έκτακτες-των έκτακτων εισφορών, μη αναγνώριση νόμιμων εξόδων

– Επιβιώνει από δεκαετή επίλυση δικαστικών διαφορών

– Επιβιώνει σε οποιαδήποτε καθυστέρηση έκδοσης αδείας ή έγκρισης επιχειρηματικών σχεδίων για χρηματοδότηση

– Επιβιώνει ακόμη και χωρίς οξυγόνο

– Αθόρυβη λειτουργία, εγγυημένη απόδοση

* Εγγύηση εφόρου ζωής Lifetime Limiteδ

* Προτιμήστε τον! βρίσκεται σε ένα κατάστημα της γειτονιάς σας…